# Infobae

Infobae és un diari digital argentí d'actualitat i economia, creat el 2002 per l'empresari Daniel Hadad. El mitjà va ser distingit per la Fundació Konex com el més destacat en emprenedoria digital de l'última dècada a l'Argentina.

## Història

Infobae va ser creat per Daniel Hadad el 2002, com l'edició en línia del diari Buenos Aires Económico (BAE) que ell mateix havia adquirit aquell mateix any.
L'abril de 2007 l'edició impresa va tornar a anomenar-se BAE i es va vendre a Sergio Szpolski, propietari de diversos mitjans de renom. Hadad va mantenir el portal a Internet.
Des del seu llançament forma part del Grup Infobae, al costat de diversos llocs web i ràdios. Entre el 2002 i el 2007, també integrava el grup el Canal 9 de Buenos Aires. Fins a l'abril de l'any 2012, el grup incloïa a Ràdio 10, C5N, Mega 98.3, Pop Ràdio 101.5, Val 97.5 i Ràdio TKM, quan es va conèixer que Hadad havia negociat la venda d'aquests mitjans al Grup Indalo, de l'empresari Cristóbal López, per 40 milions de dòlars.
El 30 de setembre de 2013, Infobae.com va començar a transmetre el seu propi canal de televisió en directe per Internet, amb programació vinculada a temes polítics i econòmics.
El 10 d'octubre de l'any 2014, Nicolás Maduro va bloquejar Infobae a Veneçuela, per filtrar fotos del cadàver del diputat veneçolà Robert Serra.
El mitjà va ser distingit per la Fundació Konex com el més destacat en emprenedoria digital de l'última dècada a l'Argentina.
L'any 2017 va començar a compartir certs continguts amb la revista Vice i The Washington Post i amb les revistes de l'Editorial Atlàntida, Para Ti i Gente. Segons Alexa, el lloc web infobae.com és el setè lloc web més popular a Argentina.
El 2018 Tomás Eurnekian va comprar el 20% de les accions de Infobae Amèrica. Aquest any Infobae es va expandir a Mèxic. Infobae té tres oficines, a Buenos Aires, Miami i Ciutat de Mèxic. Infobae és el quart lloc de notícies més consultant i reconegut de Mèxic.

## Referències

* 1 2 Cabrera, Mauricio. «Medios internacionales irrumpen en lo más alto de Comscore en México impulsados por SEO de contenidos en torno al Coronavirus». [Consulta: 11 març 2021].
* ↑ «Daniel Hadad transfirió BAE a Sergio Szpolski». , 26-04-2007 [Consulta: 16 novembre 2015].
* ↑ «Sergio Szpolski: "Pasé de la militancia por el relato a la militancia territorial"». La Nación, 11-07-2015 [Consulta: 14 setembre 2016]. Arxivat 2018-07-14 a Wayback Machine.
* ↑ «El pesado prontuario de Sergio Szpolski». Adelanto24, 16-08-2016 [Consulta: 14 setembre 2016].
* ↑ «Newsweek Argentina y el doble standard». Prensa Islámica [Consulta: 14 setembre 2016]. Arxivat 2022-01-05 a Wayback Machine. «Còpia arxivada». Arxivat de l'original el 2022-01-05. [Consulta: 5 gener 2022].
* ↑ «Daniel Hadad vendió C5N y todas sus radios a Cristóbal López». , 26-04-2012 [Consulta: 16 novembre 2015]. Arxivat 2015-11-17 a Wayback Machine.
* ↑ «Venezuela bloquea Infobae por divulgar fotos del cadáver de Robert Serra». BBC, 10-10-2014. [Consulta: 11 octubre 2014].
* ↑ «Premios Konex 2017: Comunicación - Periodismo». Fundación Konex.
* ↑ «Infobae ganó el premio Konex de Platino Comunicación-Periodismo 2017». Infobae, 05-10-2017.
* ↑ De 2017, 3 De Octubre. «Acuerdo entre Infobae y Editorial Atlántida/Grupo Televisa» (en espanyol europeu). [Consulta: 11 març 2021].

## Enllaços externs

* Infobae - Lloc web oficial